Darma tago

Darma tago estas Teravada festo celebrita la plenlunan tagon de la monato AŝadoĈirkaŭ Julio. en Srilanko, Bangladeŝo, Birmo, Tajlando,Festoj de la Reĝa Embasadejo de Tajlando en Usono. Laoso, Kamboĝo kaj aliaj landoj kun Teravadanoj. Ĝi estas unu el la plej gravaj Teravadaj festoj, ĉar ĝi festas la unuan predikon de la budho Gotamo, per kiu li eksplikis al siaj kvin ŝramanaj ekskamaradoj kion li malkovris kiam li atingis budhecon.

La prediko okazis en la cervoparko de Sarnato post lia atingo de budhieco kaj la sutro kiu rakontas pri ĝi estas la Sutro de la ekturno de la darmorado (Dhammacakka-ppavattana-sutta), unu el la plej gravaj sutroj en budhismo. Ĝia ĉefa temo estas la kvar veroj de la arahantoj (cattāri-ariya-saccāni), formulo pri la baza orientiĝo de la instruoj de la budho: la veroj de sufero, kaŭzo, ĉeso kaj metodo. Ĉi tiu sutro ankaŭ parolas pri la meza vojo, neĉiameco kaj dependa ekesto.

La tago estas celebrita per oferado al bikŝuejoj kaj aŭskultado de predikoj. La venonta tago estas la unua tago de pluvrifuĝo. En la taja, tiu tago nomiĝas Wan Khao Phansa (วันเข้าพรรษา).

 Vidu ankaŭ 
 Budha tago

 Notoj 

 Referencoj 

Kategorio:Budhismaj festoj
Kategorio:Festoj en Srilanko
Kategorio:Festoj en Tajlando
Kategorio:Religiaj festivaloj en Tajlando
Kategorio:Terminaro de Budhismo